Volt Lëtzebuerg

Volt Lëtzebuerg ass eng politesch Partei zu Lëtzebuerg. Et ass eng intern Sektioun ("Kapitel" genannt) vu Volt Europa a gouf 2018 gegrënnt. Bei der Europawal 2019 krut Volt 2,11% vun de Stëmmen, krut domat awer kee Sëtz am Parlament.

Volt sëtzt sech zanter hirer Grënnung fir e fëderaalt Europa an a strieft eng enheetlech europäesch Politik an allen europäesche Länner un.

 Geschicht 
D'Partei gouf den 10. November 2018, als Deel vun der paneuropäescher Beweegung Volt Europa gegrënntEuropean elections candidates. D'Zil vun der Partei a vun der Beweegung ass et, fir Europa ze reforméieren, méi demokratesch ze maachen an d'Europaparlament ze stäerken. Dofir gi sougenannt Kapitelen a ganz Europa gegrënntVolt Lëtzebuerg: New party to present candidates for the European elections.

 Europawal 2019 
Hir Lëscht mat de Kandidate fir d'Europawal gouf den 20. Mäerz 2019 virgestalltSechs unter 785. Ënner anerem duerch d'Ënnerschrëft vum DP-Depuéierte Max Hahn konnt der Partei hir Lëscht offiziell eragereecht ginn a si domat offiziell un der Wal deelhuelen. D'Lëscht vun de Kandidate war immens international markéiert; et si Kandidate mat lëtzebuergeschen, italieeneschen, spueneschen, franséischen, amerikaneschen, portugiseschen a britteschen Originnen ugetrueden. Dat waren nieft dem Marthe Hoffmann, dem Daniel Silva an der Julia Pitterman och de Rolf Tarrach, fréieren Direkter vun der Universitéit Lëtzebuerg, d'Fiona Godfrey, Presidenten vun der BRILL (British Immigrants Living in Luxembourg) a Co-Presidenten vu British in Europe, an de Christopher Lilyblad, Conseiller an der Gemeng Betzder, fréieren CSV-Politiker a Projektleiter an der EU-Kommisioun.Former Luxembourg University head: Why I’m standing in the EU electionBritons' rights campaigner stands in European elections

Am Virfeld vun der Wal hat RTL d'Diffusioun vun engem Walspot vun der Partei uganks refuséiert, well deen op Franséisch amplaz op Lëtzebuergesch war.Election broadcasts refused for being in French No enger Interventioun vun der ALIA huet RTL dann awer d'Reklamm vun der Partei gewisen.RTL succumbs to pressure on election ads

Virun der Wal hunn d'Kandidate vun der Partei zesumme mat anere Kandidaten eng Erklärung ënnerschriwwen, an där si sech verflichten hir parlamentaresch Position ze benotzen, fir de Schutz vun LGBTQIA+ am EU-Droit an an der EU-Politik ze stäerken, en Ëmfeld fir LGBT-Mënscherechtsverteideger ze schafen, sech fir Stëmmen anzesetzen, déi net genuch representéiert sinn an déi wichteg Positioun vun der EU bei LGBT-Rechter sécherzestellen.Pledge calls on EU Parliament candidates to defend LGBTI rights D'Partei huet betount, datt d'EU sech Problemer wéi dem abordablem Wunnen, der Aarmut, der Ongläichheet tëscht de Geschlechter, der Homophobie, dem Jugendchômage, der Klimakris an der Korruptioun stellen a besser ugoe muss.EP candidates set out their vision of Europe Fir Volt konzentréiert sech d'Europäesch Unioun ze vill op technokratesch Projeten a misst d'Bierger erëm méi an de Mëttelpunkt vun hirem Projet stellen.Delano Live: Saving Europe

 No der Europawal 
No der Wal huet d'Partei ugekënnegt, bei deene kommende Parlaments- a Europwalen matzemaachen. Am Juli 2020 huet d'Partei kritiséiert, datt et wärend der COVID-19-Pandemie keng gutt Koordinatioun gouf an d'Länner éischter alles eleng decidéiert hunn, amplaz d'Ressource bannent Europa zesummenzeleeën an d'Pandemie gemeinsam unzegoen. Si hu gefuerdert, datt een an Europa nach méi misst zesummeschaffen fir Krisen méi séier a méi effikass an de Grëff ze kréien. Dobäi huet d'Partei och op aner grouss Erausfuerderungen higewisen, wéi z. B. d'Flüchtlingskris oder d'Klimakris, déi een och net als Natioun eleng kann ugoen.

 Chamberwalen 2023 
Bei de Chamberwalen 2023 huet  d'Partei am Walbezierk Süde mat 23 Kandidaten an am Oste mat 3 Kandidate matgemaach. De Schwéierpunkt vum Programm bei der Wal waren d'Thema Europa, Biergerbedeelegung an de Klimaschutz. Mat 34,8 Joer waren d'Kandidate vu Volt duerchschnëttlech déi jéngst.  D'Chamberwalen hu Volt am ganze 7.001 Stëmmen abruecht, wat 0,19% vun alle Stëmmen entsprach huet.elections.punlic.lu.

 Europawalen 2024 
Bei de Wale fir dat Europäescht Parlament, de 6. Juni 2024, krut Volt 14.348 Stëmmen (1,04 %), net genuch fir ee vun de 6 Sëtzer.Resultats op elections.public.lu.

 Walresultater 
JoerWalUndeel vu Stëmmen Sëtz201920px|Europa Europawal 20192,11 %202320px Chamberwalen 20230,19 %202420px|Europa Europawal 20241,04 %

 Um Spaweck 

 Website Volt Luxemburg

Kategorie:Politesch Parteien zu Lëtzebuerg